XL 
ANNALES MUSEI NATIONALIS HUNGARICI. 
1913. 
HÁROM ÚJ YAK BOGÁR MAGYARORSZÁG FAUNÁJÁBÓL. 
Bokor Elemér-IőI. 
DREI NEUE BLINDKÄFER AUS DER FAUNA UNGARNS. 
Yon Elemér Bokor. 
Anophthalmus (Duv alius) insignis n. sp. 
Typ u sok: 2 d 1 és 2 $ . 
A fej alig észrevehetően keskenyebb mint az előtör. A halánték 
kiszélesedett. A homlokbarázdák teljesek, hátul a fej befüződésénél 
végződnek. 
A csápok hosszúak és erőteljesek. A második csápíz egy harmaddal 
rövidebb a negyediknél és egy negyeddel rövidebb az elsőnél. A har¬ 
madik csápíz kétszer akkora hosszú mint a második, az ötödiktől a 
hetedikig egyenlő hosszúak és a negyediknél valamivel rövidebbek, a 
nyolczadiktól a tizedikig terjedő ízek ezeknél valamivel rövidebbek s 
egymás közt csaknem egyformák. Az utolsó csápíz bosszúsága az ötödiké¬ 
nek felel meg, de közepén túl vékonyodva, hegyesen végződik. 
Az előtör széles szívalakú első harmadában másfélszer oly széles 
mint hosszú, a szárnyfedőkhöz viszonyítva kicsiny, valamivel rövidebb 
mint a fej a felső állkapcsok nélkül. Oldalperemei keskenyek, hátulsó 
szögletei hegyesek és kiállók. 
A szárnyfedők csupaszok, széles tojásalakúak, csaknem mégegyszer 
akkora hosszúak mint szélesek. Válluk domborúan ívelt. Az összes 
barázdák élesek és tisztán pontozottak, a közterecskék kissé domborúak. 
A harmadik barázdában három mélyen beszúrt pont látható, melyből 
egy-egy hosszú sörte emelkedik ki. A szárnyfedők oldalszélével pár¬ 
huzamosan, elől, egy sorban négy bészúrt pont foglal helyet. 
A lábak karcsúak, hosszúak. A hím elülső lábfejének első és má¬ 
sodik íze kiszélesedett s alul pikkelyforma lemezkékkel fedett. 
A test sárgásbarna, fényes és csupasz. 
A nemek különbsége : A nőstények valamivel rövidebbek mint a 
himek s csápjaik is rövidebbek. 
